recursal/SuperWikiNEXT-32B huggingface dataset:
Το **Friends Arena** είναι ένα εθνικό στάδιο της Σουηδίας και χρησιμοποιείται κυρίως για αγώνες ποδόσφαιρου.

Έχει επίσης αναδιπλούμενη οροφή και είναι γήπεδο πολλαπλών χρήσεων που βρίσκεται δίπλα στη λίμνη Råstasjön στη Σόλνα, ακριβώς βόρεια του κέντρου της πόλης της Στοκχόλμης. Το στάδιο χρησιμοποιείται κυρίως από την εθνική ομάδα ποδοσφαίρου της Σουηδίας, για το Σουηδικό πρωτάθλημα ποδοσφαίρου, Allsvenskan, από την ποδοσφαιρική ομάδα ΑΙΚ και για τον τελικό του Melodifestivalen (με εξαίρεση το 2021 λόγω της πανδημίας COVID-19. Ο χώρος έχει συνολική χωρητικότητα 65.000 θεατές σε συναυλίες και 50.000 σε ποδοσφαιρικούς αγώνες, αλλά για ασφάλεια και άνεση στο γήπεδο μπορεί να μειωθεί η χωρητικότητα ώστε να επιτευχθεί ένα πιο οικείο περιβάλλον για τις μικρότερες εκδηλώσεις, με χωρητικότητα περίπου 20.000 θεατές. Το Friends Arena είναι το μεγαλύτερο γήπεδο ποδοσφαίρου στη Σουηδία.

Ιστορία
-------

Αρχικά υπήρχαν σχέδια για την κατασκευή ενός νέου εθνικού σταδίου κοντά στο εσωτερικό χώρο της Ericsson Globe στη Στοκχόλμη, αλλά την 1η Απριλίου του 2006, η Σουηδική Ποδοσφαιρική Ομοσπονδία (SvFF) πήρε την απόφαση για την κατασκευή του νέου γηπέδου στη Σόλνα. Η τιμή αυτή υπολογίστηκε ότι θα κοστίσει περίπου 1,9 δισεκατομμύρια κορώνες (€ 170.000.000) για να ολοκληρωθεί. Το εκτιμώμενο κόστος πριν από την έναρξη της κατασκευής ήταν 2,300,000,000 κορώνες. Ο παρόν χώρος αντικατέστησε το στάδιο Råsunda,το πρώην εθνικό στάδιο της Σουηδίας για το ποδόσφαιρο. Το Råsunda κατεδαφίστηκε και ήταν το πρώτο γήπεδο που φιλοξένησε ένα Παγκόσμιο Κύπελλο Ποδοσφαίρου. To μπλοκ με 700 διαμερίσματα και κτίρια γραφείων έχουν ανεγερθεί στην περιοχή.

Η Swedbank απέκτησε τα δικαιώματα ονομασίας του γηπέδου πληρώνοντας 153 εκατομμύρια κορώνες (περίπου € 20.500.000) συμφωνία η οποία θα διαρκέσει μέχρι το 2023. Αν και η αρένα ήταν αρχικά γνωστή ως Swedbank Arena στο πλαίσιο της συμφωνίας, η Swedbank ανακοίνωσε στις 28 Μαρτίου του 2012 ότι θα δωρίσει τα δικαιώματα της ονομασίας της σε συνεταίρους, έναν μη κερδοσκοπικό οργανισμό κατά του σχολικού εκφοβισμού του οποίου η Swedbank είναι υποστηρικτής. Ως εκ τούτου, το γήπεδο μετονομάστηκε σε Friends Arena.

Παραπομπές
----------

1. ↑
Το **έμβλημα του Θιβέτ** διατηρεί πολλά στοιχεία από τη σημαία του Θιβέτ, με ελαφρώς διαφορετικά σχέδια και εμπεριέχει πολλά βουδιστικά σύμβολα. Τα κύρια στοιχεία είναι ο ήλιος και η σελήνη πάνω από τα Ιμαλάια, τα οποία συμβολίζουν το έθνος του Θιβέτ, το οποίο συχνά αναφέρεται ως η Γη που Περιβάλλεται από Χιονισμένα Βουνά. Στις κορυφές των βουνών δεσπόζουν δύο λιοντάρια του χιονιού. Ανάμεσα στα δύο ζώα βρίσκεται ένας τροχός με οκτώ ακτίνες, ο Νταρματσάκρα, που συμβολίζει ττα οκτώ μονοπάτια του βουδισμού. Μέσα στον τροχό βρίσκεται ένα πολύτιμο κόσμημα με τρία χρώματα, επίσης βουδιστικό σύμβολο, που αφορά τις 10 υπέρτατες αρετές και τους 16 ανθρλωπινους τρόπους συμπεριφοράς.

Παραμένει επίσημη σφραγίδα της Κεντρικής Κυβέρνησης του Θιβέτ, που είναι εξόριστη στην Ινδία, με έδρα την Νταραμσάλα. Ως σύμβολο του κινήματος για την ανεξαρτησία του Θιβέτ, έχει απαγορευτεί στη Λαϊκή Δημοκρατία Κίνας και αυτό καλύπτει και τη Λάσα, όπως επίσης και τις υπόλοιπες περιοχές του Θιβέτ. Συχνά απαντάται εκτυπωμένο σε ασπρόμαυρα και ερυθρόλευκα χρώματα, εναλλακτικά.

Δείτε επίσης
------------

* Έμβλημα του Μπουτάν

Παραπομπές
----------

* Επίσημος ιστότοπος της κεντρικής κυβέρνησης του Θιβέτ
Το Όρος **Σατίμα** ή **Λεσατίμα** είναι βουνό της Κένυας, το τρίτο υψηλότερο της χώρας και η ψηλότερη κορυφή της οροσειράς Αμπερντάρες. Στη γλώσσα Μασάι η ονομασία του έχει πολλές παραλλαγές όπως **Ολ Ντόνιο λε Σατίμα** που σημαίνει "βουνό του μοσχαριού". Έχει υψόμετρο 4001 μέτρα.

Η κορυφή βρίσκεται στο βόρειο άκρο της οροσειράς Αμπερντάρες και είναι το υψηλότερο σημείο της. Γύρω από αυτό υπάρχει μια σειρά από απότομους ηφαιστειακούς κώνους που ονομάζεται "τα δόντια του Δράκου". Υπάρχουν "Μοραΐνες", συντρίμμια παγετώνων με χώμα και πέτρα, μεταξύ 3.600 και 3.800 μέτρα βορειοδυτικά του βουνού.

Παραπομπές
----------

1. ↑  Mary Fitzpatrick, Matthew Fletcher, David Wenk, *Trekking in East Africa* (Lonely Planet Publications, 2003), p. 190
2. ↑  "Africa Ultra-Prominences" Peaklist.org. Listed as "Oldoinyo Lesatima". Retrieved 2012-01-10.
3. ↑  *New Encyclopaedia Britannica* vol. 1 (2005): "The range has an average elevation of 11000 feet (3350 m) and culminates in Oldoinyo Lesatima (13120 feet [3999 m]) and Ilkinangop (12815 feet [3906 m])."
4. ↑  *Fodor's Kenya, Tanzania, Seychelles* (Fodor's Travel Publications, 1990), p. 65
5. ↑  S. Hastenrath, *The glaciers of equatorial East Africa* (1984), p. 58
Το **έμενταλ** ή **έμμενταλ** είναι κίτρινο ημίσκληρο τυρί από γάλα αγελάδας το οποίο προέρχεται από την περιοχή γύρω από το Έμενταλ (κοιλάδα του Έμμε) στο καντόνι της Βέρνης στην Ελβετία. Η ονομασία Έμενταλ (Emmentaler Switzerland) είναι προϊόν προστατευόμενης ονομασίας προέλευσης, αλλά η ονομασία εμμεντάλερ όχι, και έτσι τυριά που αποκαλούνται εμμεντάλερ παράγονται και στη Γαλλία και στη Βαυαρία. Πολλές φορές αναφέρεται απλά ως ελβετικό τυρί. Το έμενταλ έχει γλυκιά, αλλά όχι πολύ έντονη, γεύση .

Το έμενταλ πρέπει να παλαιωθεί για τουλάχιστον 4 μήνες. Υπάρχουν τρεις τύποι βακτηρίων που χρησιμοποιούνται στην παραγωγή του: ο στρεπτόκοκκος ο θερμόφιλος, λακτοβάκιλλοι και προπιονιβακτήριο του Φρόιντενράιχ (*Propionibacterium freudenreichii*). Στο τελικό στάδιο της παραγωγής του τυριού, το P. freudenreichii καταναλώνει το γαλακτικό οξύ που παρήγαγαν τα άλλα βακτήρια και απελευθερώνει διοξείδιο του άνθρακα, το οποίο σχηματίζει φυσαλίδες. Η αδυναμία να απομακρυνθούν αυτές οι φυσαλίδες, εξαιτίας της ανεπαρκούς πίεσης, δημιουργεί και τις τρύπες που χαρακτηρίζουν αυτό το τυρί. Ιστορικά, οι τρύπες θεωρούνταν σημάδι ατέλειας και οι τυροκόμοι προσπαθούσαν να τις αποφύγουν.

Το έμενταλ χρησιμοποιείται σε μια ποικιλία πιάτων, όπως το σουφλέ και το ογκρατέν, καθώς και σαν κολατσιό. Επίσης χρησιμοποιείται και στο φοντύ.

Παραπομπές
----------

1. ↑  Emmentaler Classic[*νεκρός σύνδεσμος*]
2. ↑  «Cheese Types: What You Need to Know About Cheese». Αρχειοθετήθηκε από το πρωτότυπο στις 4 Μαΐου 2017. Ανακτήθηκε στις 28 Φεβρουαρίου 2018.
3. ↑
4. ↑  Scientific American *Cheese Story* Αύγουστος 2010 Pg 33
5. ↑  «Έμενταλ». *UmamiPedia*. Αθηνόραμα. Ανακτήθηκε στις 5 Φεβρουαρίου 2015.
**Abandonware** (αγγλ. *to abandon = εγκαταλείπω*) θεωρείται λογισμικό υπολογιστών που δεν πωλείται ή δεν υποστηρίζεται πλέον από τον κάτοχο πνευματικών δικαιωμάτων του. Επομένως δεν πρόκειται για ελεύθερο λογισμικό. Εναλλακτικά, ο όρος χρησιμοποιείται επίσης για το λογισμικό που είναι ακόμα διαθέσιμο, για το οποίο όμως κάθε περαιτέρω υποστήριξη (technical support) μέσω του παραγωγού έχει διακοπεί. Και στις δυο περιπτώσεις ο νόμιμος χρήστης του λογισμικού χάνει κάθε υποστήριξη από πλευράς του παραγωγού για το συγκεκριμένο προϊόν, όπως π.χ. σε περίπτωση ζημιάς του φορέα δεδομένων (CD-ROM κλπ).  

Μερικές φορές ο όρος abandonware, χρησιμοποιείται και ως γενική κατηγορία για οποιοδήποτε λογισμικό πέρα από μια ορισμένη ηλικία, συνήθως πέντε έτη.

Το 1997 εμφανίστηκαν στο διαδίκτυο οι πρώτες ιστοσελίδες, οι οποίες ασχολήθηκαν με το πρόβλημα του λογισμικού abandonware (και του έδωσαν το όνομα), προσφέροντας το για ελεύθερο download. Ήδη τότε τονίζονταν η ηθική διαφορά μεταξύ abandonware και των warez, τα οποία δημιουργούν οικονομική ζημιά στους κάτοχους πνευματικών δικαιωμάτων. 

Ο στόχος των ιστοσελίδων αυτών ήταν και είναι κυρίως η εξάπλωση παλιών παιχνιδιών. Τα παιχνίδια αυτά ανήκουν σε διαφορετικά συστήματα, αρχίζοντας από τo Atari 2600 μέχρι και συστήματα του πρώτου μέρους της δεκαετίας του 90, όπως Amiga ή IBM PC. Έτσι οι ιστοσελίδες αυτές ουσιαστικά λειτουργούνται παραβιάζοντας υπαρκτά πνευματικά δικαιώματα – συνήθως όμως με την ανεπίσημη συγκατάθεση του κάτοχου των πνευματικών δικαιωμάτων.
Συντεταγμένες: 39°06′10″N 21°01′31″E﻿ / ﻿39.10278°N 21.02528°E﻿ / 39.10278; 21.02528

Ο **Άγιος Γεώργιος** είναι οικισμός της δημοτικής κοινότητας, δημοτικής ενότητας και δήμου Αρταίων, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου.

Γεωγραφία
---------

Ο Άγιος Γεώργιος είναι πεδινός οικισμός στο νότιο τμήμα του νομού Άρτας, στην ανατολική όχθη του Αράχθου, πάνω στην επαρχιακή οδό που συνδέει την Άρτα με το Κομμένο, στις ΒΑ. ακτές του Αμβρακικού και σε μέσο σταθμικό υψόμετρο 30. Απέχει 6 χλμ. περίπου Ν.ΝΑ. της Άρτας.

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 77 |
| 2001 | 74 |
| 2011 | 53 |

Πραγματικός 
(de Facto) | Έτος | Πληθυσμός |
| --- | --- |
| 1961 | 154 |
| 1971 | 114 |
| 1981 | 90 |
| 1991 | 77 |
| 2001 | 77 |
| 2011 | 52 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1961 και προσαρτήθηκε στον δήμο Αρταίων.

Παραπομπές
----------

1. 1 2
2. 1 2
3. 1 2 3  ΠΛ 1:172
4. 1 2 3  ΠΛΜ 1:451
5. ↑  «Διακοπές», σ. 888
6. ↑  Δομή 1:216
7. ↑
8. ↑
9. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς , 1963 (ΠΛ)
* Εγκυκλοπαίδεια Δομή, 2002-4
* Περιοδικό «Διακοπές», εκδ. Δ.Ο.Λ. 2010
* eetaa.gr
το όρος Χόμα
Το **Όρος Χόμα** είναι βουνό, παλιό σβησμένο ηφαίστειο, που βρίσκεται στη δυτική Κένυα. Αποτελεί μια ευρεία χερσόνησο στη νότια ακτή του κόλπου Βίναμ της λίμνης Βικτώρια. Η χερσόνησος αυτή ορίζει την ακτή της Χόμα και η βουνοκορφή είναι περίπου 20 χιλιόμετρα βόρεια της πόλης Χόμα.

Στη τοπική γλώσσα το όνομα του σημαίνει "διάσημο βουνό".

Το βουνό σχηματίστηκε από λάβα και χρονολογείται από το Μειόκαινο έως το Πλειστόκαινο. Μαζί με το Ολ Ντόινιο Λενγκάι είναι ένα από τα πολύ λίγα ηφαίστεια καρμπονατίτη στον κόσμο.

Αναφορές
--------

* Global Volcanism Program: Homa Mountain Αρχειοθετήθηκε 2021-01-28 στο Wayback Machine.
Ο **Έμιλ Λούντβιχ** (Emil Ludwig, 1881 – 1948) ήταν Γερμανός συγγραφέας, γνωστός κυρίως για τις βιογραφίες του.

Βιογραφία
---------

Γεννήθηκε στο Μπρέσλαου (σήμερα Βρότσλαβ της Πολωνίας) και ήταν γιος του οφθαλμολόγου Χέρμαν Κον, που, Εβραίος ων, άλλαξε το όνομά του σε Λούντβιχ.

Σπούδασε νομικά με τα οποία δεν ασχολήθηκε και επιδόθηκε στην συγγραφή. Έγραψε ποιήματα και θεατρικά έργα και το 1906 εγκαταστάθηκε στην Ελβετία. Κατά τον Πρώτο Παγκόσμιο Πόλεμο διετέλεσε ανταποκριτής εξωτερικού γερμανικής εφημερίδας. Η δημοσιογραφική του σταδιοδρομία συνεχίστηκε και μετά τον πόλεμο, οπότε πήρε συνεντεύξεις από τους Μουσσολίνι, Κεμάλ, Στάλιν και Μάζαρυκ.

Το 1920 έγραψε την βιογραφία του Γκαίτε, η οποία τον καθιέρωσε ως κορυφαίο εκπρόσωπο της «νέας σχολής» της βιογραφίας, της εκλαϊκευμένης δηλαδή μορφής της. 

Ακολούθησαν βιογραφίες του Ναπολέοντα, του Χριστού και του Βίσμαρκ, πολύ δημοφιλείς διεθνώς και «πολύ επικίνδυνες» κατά τον Γκαίμπελς. Τα σχετικά με τον Βίσμαρκ και τον Γουλιέλμο Β΄ έργα του, αναφερόμενα στην αντίθεση των δύο ανδρών, τον έφεραν αντιμέτωπο σε δικαστικό αγώνα με τον έκπτωτο αυτοκράτορα, που έληξε αισίως για τον Λούντβιχ.

Το 1940 έφυγε στις Ηνωμένες Πολιτείες, απ’ όπου επέστρεψε στην Ελβετία μετά τον πόλεμο.

Η επιτυχία των έργων του οφείλεται στον συνδυασμό της ιστορικής αφήγησης με την ψυχολογική ανάλυση των βιογραφουμένων και την βάσει αυτής εξέταση των ελατηρίων των ενεργειών τους.

Επιλογή έργων
-------------

* *Die Reise nach Afrika* (Το ταξίδι στην Αφρική, 1913)
* *Goethe* (1920)
* *Bismarck* (1921–1926)

—μτφ. Γιάννης Μπεράτης (εκδ. "Γκοβόστης", χχ)
* *Am Mittelmeer* (Στην Μεσόγειο, 1923)
* *Rembrandts Schicksal* (Το πεπρωμένο του Ρέμπραντ, 1923)
* *Napoleon* (1924)

—μτφ. Γιάννης Κουχτσόγλου (εκδ. "Δ.Δαρεμάς", χχ)
* *Wilhelm der Zweite* (Γουλιέλμος ο Δεύτερος, 1925)
* *Der Menschensohn. Geschichte eines Propheten* (Ο Υιός του Ανθρώπου. Ιστορία ενός Προφήτη, 1928)

—μτφ. Δ.Κωστελένος (εκδ. "Άγκυρα", 1976)
* *Michelangelo* (1930)
* *Lincoln* (1930)
* *Schliemann. Geschichte eines Goldsuchers* (Σλήμαν. Ιστορία ενός χρυσοθήρα, 1932)
* *Mussolinis Gespräche mit Emil Ludwig* (Συνομιλίες του Μουσσολίνι με τον Έμιλ Λούντβιχ, 1932)
* *Führer Europas* (Ηγέτες της Ευρώπης, 1934, με ένα κεφάλαιο σσ. 215-263 για τον Βενιζέλο με βάση τις συνεντεύξεις που έγιναν μαζί του)
* *Der Nil. Lebenslauf eines Stromes*, 2 Teile; Amsterdam: Querido Verlag, 1935–1937 (Ο Νείλος, η ζωή ενός ποταμού - μετ. Στέλλα Βουρδουμπά, εκδ. 20ός αιώνας, 1956)
* *Cleopatra. Geschichte einer Königin* (Κλεοπάτρα. Ιστορία μιας βασίλισσας, 1937)

—μτφ. Ντίνα Σιδέρη (εκδ. "Ενάλιος", χχ)
* *Roosevelt* (1938)
* *Bolivar. The Life of an Idealist* (Μπολιβάρ. Ιστορία ενός ιδεαλιστή, 1942)
* *Stalin (1945)*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 44454588
* **ΕΒΕ**: 144504
* LCCN: n50047313
* ISNI: 0000 0001 2279 1665
* GND: 118780778
* SELIBR: 169388
* SUDOC: 050498355
* BNF: cb134986717 (data)
* BIBSYS: 90054026
* HDS: 028238
* NLA: 35315576
* NDL: 00448174
* NKC: jn19981001773
* ICCU: RAVV035517
* BNE: XX1013538
* CiNii: DA04053304

 |

 |
Η χημική δομή του αιθυλενοδιαμινοτετραοξικού οξέος
Το **αιθυλενοδιαμινοτετραοξικό οξύ** (αγγλ. *Ethylene diamine tetraacetic acid* - ακρωνύμιο **EDTA**), γνωστό και ως ***εδετικό οξύ*** (*edetic acid*), ή απλά EDTA, είναι μια περίπλοκη χημική ένωση. Παρουσιάζει εξαιρετικά έντονη συμπλεκτική ικανότητα ως προς τα περισσότερα μεταλλοϊόντα. Ιστορικά, το EDTA παρασκευάστηκε για πρώτη φορά το 1935 από τον χημικό Ferdinand Munz, σε μια προσπάθεια παρασκευής ενός ισχυρού συμπλεκτικού αντιδραστηρίου των ιόντων ασβεστίου και άλλων μετάλλων, με σκοπό, ως συμπλεκτικό μέσο, να αντικαθιστούσε το τότε χρησιμοποιούμενο κιτρικό οξύ για την "αποσκλήρυνση" του πόσιμου νερού.

Αποτελεί τον πιο διαδεδομένο και χρήσιμο *χηλικό υποκαταστάτη* (*chelating agent*) με πολυάριθμες εφαρμογές, ιδίως στα τρόφιμα ως συντηρητικό και επίσης στην ιατρική. Είναι αμινοπολυκαρβοξυλικό οξύ με μοριακό τύπο [CH2N (CH2CO3H)₂]₂. Αυτό το λευκό, υδατοδιαλυτό στερεό χρησιμοποιείται ευρέως για τη σύνδεση με ιόντα σιδήρου (Fe) και ασβεστίου (Ca). Δεσμεύει αυτά τα ιόντα ως έναν παράγοντα *χηλικής σύμπλεξης*. Λόγω της δομής του μορίου του, τα δύο άτομα αζώτου και τα τέσσερα άτομα οξυγόνου των οξικών ομάδων, είναι βασικά, διότι διαθέτουν *αδεσμικά* ηλεκτρόνια τα οποία μπορούν να διαθέσουν προς σχηματισμό ομοιοπολικών δεσμών με άλλα άτομα.

Παραπομπές
----------

1. ↑
2. ↑
3. ↑
4. ↑
Η **Holden** ([ˈholdæn]) πρώην γνωστή ως **General Motors-Holden** είναι αυστραλιανή μάρκα αυτοκινήτων και πρώην παραγωγός αυτοκινήτων, η οποία εισάγει έτοιμα αυτοκίνητα με το εμπορικό σήμα Holden. Εδρεύει στο Πορτ Μέλμπουρν της Βικτώριας.

Η εταιρεία ιδρύθηκε ως παραγωγός σελών το 1856 και έγινε εταιρεία παραγωγής αυτοκινήτων το 1908. Έγινε θυγατρική της General Motors (GM) το 1931, όταν η εταιρεία μετονομάστηκε σε **General Motors-Holden's Ltd**. Το 1998 μετονομάστηκε σε **Holden Ltd** και το 2005 μετονομάστηκε σε **General Motors-Holden**.

Παλαιότερα, η Holden πωλούσε αυτοκίνητα των Chevrolet, Isuzu, Nissan, Opel, Suzuki, Toyota και Vauxhall Motors, αλλά με αλλαγμένο σήμα. Πρόσφατα η εταιρεία πωλούσε μοντέλα από τις GM Korea, GM Thailand, GM North America, και δικά της μοντέλα όπως τα Holden Commodore, Holden Caprice και Holden Ute. Έγινε επίσης ο διανομέας της Opel από το 2012 μέχρι την απόσυρση της Opel από την Αυστραλία στα μέσα του 2013, ενώ το 2009 έγινε για λίγο διανομέας της Cadillac πριν την επ' αορίστου αναβολή της εισόδου της εταιρείας στην Αυστραλία.

Παραπομπές
----------

1. ↑  Campbell, Matt (2 Αυγούστου 2013). «Opel Australia shuts its doors». *Drive*. Αρχειοθετήθηκε από το πρωτότυπο στις 11 Αυγούστου 2013. Ανακτήθηκε στις 26 Αυγούστου 2013.
2. ↑  Blackburn, Richard (2016-10-03). «Holden axes Cadillac's Australian comeback» (στα αγγλικά). *Drive*. Αρχειοθετήθηκε από το πρωτότυπο στις 2018-09-21.. Ανακτήθηκε στις 2018-09-21.
Αντωνινιανός του ΠακατιανούΑντωνινιανός του Πακατιανού, σφετεριστή του Ρωμαίου αυτοκράτορα Φιλίππου, που χρονολογείται το 248-249 μ.Χ.. Επιγράφεται, στη μπροστινή όψη, IMP TI CL MAR PACATIANVS P[ΙVS] F[ELIX] IN[VICTVS], και στην πίσω όψη, ROMAE AETER[NAE] AN[NO] MIL[LESIMO] ET PRIMO («Στην αιώνια Ρώμη, στα χίλια έτη και πρώτο της», δηλαδή 1001 έτη μετά την ίδρυσή της το 753 π.Χ.).
Η λατινική φράση ***Ab urbe condita*** (επίσης ***conditae urbis Anno***: AUC ή a.u.c.), που επί λέξει σημαίνει «*από κτίσεως πόλεως*», αναφέρεται στην ίδρυση της Ρώμης που τοποθετείται κατά παράδοση στο έτος 753 π.Χ. Η φράση έχει χρησιμοποιηθεί από ορισμένους Ρωμαίους ιστορικούς ως αφετηρία του ημερολογίου τους, αν και το συνηθέστερο σύστημα χρονολόγησης των Ρωμαϊκών ετών ήταν η αναφορά των ονομάτων των δύο υπάτων κάθε έτους. Το όνομα του αυτοκράτορα χρησιμοποιήθηκε επίσης για να προσδιορίσει τα έτη, ιδιαίτερα στην βυζαντινή αυτοκρατορία μετά από το 537, όταν ο Ιουστινιανός Α' απαίτησε τη χρήση του.

Επίσης, με τον ίδιο τίτλο είναι γνωστό και το έργο του Τίτου Λίβιου, στο οποίο καταγράφει την ιστορία της Ρώμης από την ίδρυση της μέχρι το 9 π.Χ. Μόνο ένα μέρος του έργου έχει σωθεί.

Παραπομπές
----------

1. ↑  Μπαμπινιώτης, Γεώργιος (2002). *Λεξικό της νέας ελληνικής γλώσσας* (2η έκδοση). Αθήνα: Κέντρο Λεξικολογίας. ISBN 960-86190-1-7.
To "**Historia de un Amor**" είναι ένα τραγούδι, του 1955, γραμμένο από τον Παναμέζο μουσικό Κάρλος Ελέτα Αλμαράν. Το τραγούδι αναφέρεται σε μία παλιά αγάπη ενός άνδρα, ο οποίος υποφέρει από την απουσία της αγαπημένης του. Ο Αλμαράν, έγραψε αυτό το τραγούδι, μετά τον πρόωρο θάνατο της γυναίκας του αδελφού του. Το κομμάτι ανήκει στο είδος μπολερό.

Πρόκειται για ένα από τα πιο διάσημα ισπανόφωνο τραγούδια, ήδη έναν χρόνο μετά τη σύνθεσή του, συμπεριλήφθηκε στο soundtrack ομώνυμης μεξικανικής ταινίας. Το κομμάτι έχει υποστή πολυάριθμες διασκευές. Ο Έκτορ Μπαρέλα ήταν ο πρώτος που το ηχογράφησε σε στούντιο, ως τανγκό. Μερικοί από τους πιο γνωστούς τραγουδιστές που το έχουν ερμηνεύσει είναι οι Δαλιδά, Γουαδαλούπε Πινέδα, Νικόλα Ντι Μπάρι, Χούλιο Ιγκλέσιας, Ανχέλικα Μαρία, Νάνα Μούσχουρη, Γιώργος Νταλάρας, Ίβα Τζανίκι, Λουίς Μιγκέλ, Λουθ Κασάλ, Ντιέγκο ελ Σιγάλα και Σεζάρια Έβορα μεταξύ άλλων.

Παραπομπές
----------

1. ↑  Canción 'Historia de un amor' cumple 60 años - Ανακτήθηκε 2021
2. ↑  Tango Lessons: A Memoir - Page 309
Ο **Ίρβιν Ντόρφμαν** (*αγγλικά : Irvin "Irv" Sherrod Dorfman*), (1924 Μπρούκλιν, Νέα Υόρκη – 8 Οκτωβρίου 2006), ήταν αμερικανός πρωταθλητής της αντισφαίρισης. Ήταν ένας εξαιρετικός ερασιτέχνης αντισφαιριστής στη δεκαετία του 1940 και του 1950, κατατάχθηκε στον αριθμό 15 στο απλό στις Ηνωμένες Πολιτείες το 1947 και στον αριθμό 3 στο διπλό αντρών, πάντα στις ΗΠΑ το 1948.

Φοίτησε στο Πανεπιστήμιο Γέιλ όπου έπαιξε στο πανεπιστημιακό πρωτάθλημα.. Έφτασε στον προημιτελικό του γαλλικού πρωταθλήματος του 1950, στον οποίο έχασε από τον πρωταθλητή και συμπατριώτη του Μπάντζι Πάτι. Στα πρωταθλήματα του Σινσινάτι, το οποίο ξεκίνησε το 1899 και είναι το παλαιότερο τουρνουά που παίζεται ακόμα στην αρχική του πόλη στις Ηνωμένες Πολιτείες, ο Ντόρφμαν έφτασε στο τελικό του απλού του 1948, και στο διπλό κέρδισε τον τίτλο το 1948. Στο Πρωτάθλημα αντισφαίρισης Ανατολικής Μεσογείου ήταν δεύτερος το 1950 στο διπλό με συμπαίκτη τον Φρέντερικ Κοβαλέσκι και πρώτος στο μεικτό με συμπαίκτρια την  Κέι Τάκεϊ.

Παραπομπές
----------

1. ↑  Ανακτήθηκε στις 21  Απριλίου 2021.
2. ↑  Gonzales Sights Indoor Net Crown
3. ↑  Head Tops Lewis for Tennis Title
4. ↑  *Εμπρός, Φύλλο: 19/9/1950, Σελίδα: 2*
Η **Ίρις Μαουντμπάττεν** (*Iris Mountbatten*, γεννημένη ως Ίρις Βικτώρια Βεατρίκη Γκρέις *Iris Victoria Beatrice Grace*, 13 Ιανουαρίου 1920 - 1 Σεπτεμβρίου 1982) ήταν Αγγλίδα ηθοποιός και μοντέλο και η νεότερη δισέγγονη της Βασίλισσας Βικτώριας.

Βιογραφία
---------

Γεννήθηκε στις 13 Ιανουαρίου 1920 στο Παλάτι του Κένσινγκτον, και ήταν η μοναχοπαίδι του Αλέξανδρου Μαουντμπάττεν, 1ου Μαρκήσιου του Κάρισμπρουκ και της Λαίδης Ειρήνης Ντένισον.

Ήταν παράνυφος στο γάμο των εξαδέλφων της, Πριγκίπισσας Μαρίνας της Ελλάδας και της Δανίας και Πρίγκιπα Γεωργίου, Δούκα του Κεντ και του θείου της Λόρδου Λόντσμπρο και Μαριγκόλδης Ρόζμαρι Τζόις Λάμποκ.

Κατά τη διάρκεια του Β΄ Παγκοσμίου Πολέμου εργάστηκε ως βοηθός νοσοκόμα, και αργότερα μετακόμισε στις Ηνωμένες Πολιτείες, όπου σπούδασε χορό. Έγινε ηθοποιός και μοντέλο, ενώ υπήρξε οικοδέσποινα στο ζωντανό τηλεοπτικό πρόγραμμα *Versatile Varieties*, στο οποίο συμμετείχαν οι ηθοποιοί Εύα Μαρί Σέιντ και Έντι Άνταμς.

Η Ίρις υπήρξε παντρεμένη τρεις φορές. Το 1941 παντρεύτηκε τον Ταγματάρχη Χάμιλτον Ιωσήφ Ο'Μάλεϊ. Το 1957 παντρεύτηκε τον Αμερικανό κιθαρίστα της Τζαζ Μάικ Μπράιαν. Μαζί απέκτησαν 1 παιδί:

* τον Ρόμπιν Αλέξανδρο (γενν. το 1957-), έχει 3 παιδιά.

Το 1965 παντρεύτηκε τον Καναδό ηθοποιό και εκφωνητή Γουίλιαμ Αλεξάντερ Κεμπ. Από τον πρώτο και τον τρίτο γάμο της, δεν απέκτησε απογόνους.

Πέθανε από όγκο στον εγκεφάλο την 1η Σεπτεμβρίου 1982 στο Νοσοκομείο Γουέλσλεϊ του Τορόντο στον Καναδά σε ηλικία 62 ετών. Είναι θαμμένη στη Εκκλησία της Αγίας Μίλντριθ της Νήσου Γουάιτ.

Παραπομπές
----------

1. 1 2 3  Darryl Roger Lundy: (Αγγλικά) *The Peerage*. p10116.htm#i101154. Ανακτήθηκε στις 9  Οκτωβρίου 2017.
2. 1 2 3  p10116.htm#i101154. Ανακτήθηκε στις 7  Αυγούστου 2020.
3. ↑  Foster, Jim (23 May 1981). «Royal family 'blacksheep' not yet invited to royal wedding». *Montreal Gazette*.. Ανακτήθηκε στις 21 October 2015.
4. ↑  «Personalien: Lady Iris Mountbatten» (στα German). *Der Spiegel*. 7 June 1947.. Ανακτήθηκε στις 19 October 2015.
5. ↑  «Lady Iris Mountbatten». *imdb.com*. IMDb. Ανακτήθηκε στις 21 Οκτωβρίου 2015.
6. ↑  Fischer, Stuart (10 Ιουνίου 2014). *Kids' TV: The First Twenty-Five Years*. Open Road Media. ISBN 9781497633902.
7. ↑  «The Kings and Queens of Canada: The Crown in Canadian History». *The Kings and Queens of Canada: The Crown in Canadian History*. Government of Canada. Αρχειοθετήθηκε από το πρωτότυπο στις 29 Ιουλίου 2017. Ανακτήθηκε στις 16 Απριλίου 2017.
8. ↑  «Lady Iris Mountbatten; A Cousin of the Queen». *New York Times*. 3 September 1982.. Ανακτήθηκε στις 21 October 2015.
Το ανάγλυφο του καθήμενου Ασκληπιού
Το **ανάγλυφο του καθήμενου Ασκληπιού** είναι έργο αρχαίας Ελληνικής τέχνης που βρέθηκε εντοιχισμένο το 1884 κατά τις ανασκαφές της Επιδαύρου στο ιερό του Ασκληπιού.

Περιγραφή
---------

Πρόκειται για όλως έκτυπο ανάγλυφο, σχεδόν άγαλμα που εικονίζει τον Ασκληπιό καθισμένο σε θρόνο. Η πίσω επιφάνειά του είναι ακατέργαστη. Στο κάτω άκρο υπάρχουν τρεις οπές που χρησίμευαν στην προσκόλληση του ανάγλυφου σε βάση. Ο δεξιός βραχίονας είναι αποκομμένος και λείπει από τον ώμο σχεδόν. Το δεξί χέρι είναι προτεταμένο και ίσως να κρατούσε φιάλη. Η όλη παράσταση είναι μεγαλοπρεπής. Η επεξεργασία των ιματίων είναι εξαίρετη με πτυχώσεις.

Ερμηνεία
--------

Το ανάγλυφο μάλλον διακοσμούσε κάποιον τοίχο, αφού η πίσω επιφάνειά του είναι εντελώς ακατέργαστη. Ο καθήμενος Ασκληπιός είναι θέμα πολλών αναγλύφων, και συναντάται στα νομίσματα διαφόρων πόλεων. Από την γραπτή παράδοση όμως ξέρουμε μόνο ένα άγαλμα του καθήμενου Ασκληπιού, το οποίο βρίσκονταν στο ιερό της Επιδαυρίας, και μάλιστα στον ναό του Ασκληπιού. Ήταν το χρυσελεφάντινο άγαλμα, έργο του Θρασυμήδη. Ο Παυσανίας περιγράφει το χρυσελεφάντινο αυτό καλλιτέχνημα έχοντας ύψος το μισό περίπου του Ολυμπίου Διός της Αθήνας. Ο Ασκληπιός κάθεται στον θρόνο κρατώντας βακτηρία, ενώ το άλλο χέρι υπερίσταται της κεφαλής δράκοντα. Το χρυσελεφάντινο άγαλμα εικονίζεται επίσης με μικρές παραλλαγές σε νομίσματα. Από την περιγραφή αυτή και από την εικόνα στα νομίσματα έχουμε λόγο να υποθέσουμε ότι το παρόν ανάγλυφο είναι αντίγραφο του χρυσελεφάντινου αγάλματος.

Παραπομπές
----------

1. ↑  Παυσανίας, ΙΙ, 27, 2

Πηγές
-----

* Αρχαιολογική Εταιρεία (1885–1886). *Εφημερίς αρχαιολογική (έτη 1885, 1886)*. Αθήνα: Εκ του τυπογραφείου των Αδελφών Περρή. Ανακτήθηκε στις 9 Μαΐου 2010.

|  |  |
| --- | --- |
| εικονίδιο αρχαιολογία | Πύλη αρχαιολογία |
Ο **Kepler-1708b I** είναι ένας υποψήφιος εξωδορυφόρος που μπορεί να περιφέρεται γύρω από τον εξωπλανήτη Kepler-1708b, ο οποίος βρίσκεται περίπου 5500 έτη φωτός από το Ηλιακό Σύστημα.

Μπορεί, εναλλακτικά, να αναγραφεί και ως **Kepler 1708b-i**. Ο Kepler-1708b I είναι ο δεύτερος χρονικά υποψήφιος εξωδορυφόρος που εντοπίστηε, μετά τον Kepler-1625b I.

Ανακάλυψη
---------

Σε έρευνα που διεξήχθη ανάμεσα σε 70 ψυχρότερους πλανήτες γίγαντες, που ανακαλύφθηκαν από το διαστημικό τηλεσκόπιο Kepler μέσω της μεθόδου διέλευσης, και που δυνητικά μπορεί να φιλοξενούν εξωδορυφόρους, μόνο ο Kepler-1708b ονομάστηκε ως υποψήφιος για την ύπαρξη δορυφόρων. Ένα έγγραφο που αναφέρει την πιθανή ανακάλυψη του Kepler-1708b υποβλήθηκε στο arXiv στις 12 Ιανουαρίου 2022. Η πιθανότητα ψευδώς θετικής αναφοράς για το Kepler-1708b I είναι μόλις περίπου 1%, με ακόμη μικρότερη πιθανότητα ότι το σήμα από τον υποτιθέμενο δορυφόρο μπορεί να οφείλεται σε έναν άγνωστο εξωπλανήτη εκτός του Kepler-1708b, που βρίσκεται σε τροχιά γύρω από τον αστέρα Kepler-1708. Αν και αυτή την στιγμή δεν υπάρχουν ενδείξεις ότι ο Kepler-1708b I δεν είναι ένας εξωδορφόρος, εξακολουθεί να βρίσκεται σε στάδιο υποψήφιου εξωδορφόρου και απαιτούνται μελλοντικές επακόλουθες παρατηρήσεις για να επιβεβαιωθεί η ύπαρξή του. Πρόσθετες παρατηρήσεις διέλευσης του Kepler-1708b I και παραλλαγές χρονισμού διέλευσης μπορεί να είναι παρατηρήσιμες, εάν γίνουν μελλοντικές παρατηρήσεις από το διαστημικό τηλεσκόπιο Hubble, το διαστημικό τηλεσκόπιο James Webb, το PLATO κ.λπ. Η επόμενη διέλευση αναμένεται να πραγματοποιηθεί στις 24 Μαρτίου 2023.

Χαρακτηριστικά
--------------

Ο Kepler-1708b I λέγεται ότι είναι ένας μίνι-Ποσειδώνας ή πιθανώς μια υπεργαία με ακτίνα περίπου 2,6 γήινες ακτίνες. Αυτό θα τον καθιστούσε πολύ μικρότερο από τον έταιρο εξωδορυφόρο Kepler-1625b I. Ο Kepler-1708b I περιφέρεται σε απόσταση 740.000 χιλιομέτρων από τον Kepler 1708b, με περίοδο περιφοράς περίπου 4,6 ημερών, στο ίδιο επίπεδο με την τροχιά του πλανήτη γύρω από το αστέρι.

Δείτε επίσης
------------

* Εξωδορυφόρος
* Φυσικός δορυφόρος
* Kepler-1625b Ι
* V1400 Centauri
Το ***ανάγλυφο της σκεπτόμενης Αθηνάς*** ή ***Αθηνά προ στήλης*** (προγενέστερος τίτλος) είναι αρχαίο αττικό ανάγλυφο, και ένα από τα διασημότερα έργα του Μουσείου της Ακρόπολης. Βρέθηκε το 1888 στις ανασκαφές της Ακρόπολης και φιλοξενείται στο μουσείο της Ακρόπολης στην Αθήνα με αριθμό καταλόγου 695. Το έργο χρονολογείται κατά τον 5ο αιώνα π.Χ. περίπου το 460 π.Χ. Είναι κατασκευασμένο από μάρμαρο Πάρου.

Περιγραφή
---------

Χαμηλά προεξέχει μια λεπτή ταινία που παριστάνει το έδαφος, στο οποίο επάνω στέκει η θεά Αθηνά. Το έδαφος του αναγλύφου ήταν χρωματισμένο με γαλάζια μπογιά όπως διαπιστώθηκε από την έρευνα. Το ίδιο χρώμα έφερε και η τετραγωνική επιμήκης στήλη που στέκει όρθια στο δεξί μέρος του αναγλύφου. Η στήλη ήταν διακοσμημένη με μια ταινία εν είδει επίκρανου. Η ενδυμασία της Αθηνάς αποτελείται από τα υποδήματα, αττικό χιτώνα χωρίς μανίκια με ζωσμένο απόπτυγμα, και κράνος τύπου κορινθιακού. Στέκει μπροστά στην στήλη, ελαφρά κλίνοντας μπροστά έχοντας το δεξί χέρι στην μέση ενώ με το αριστερό χέρι στηρίζει το δόρυ. Το κεφάλι είναι ελαφρά γερμένο προς τα κάτω. Το ανάγλυφο έχει διαστάσεις ύψος: 54 εκ. πλάτος: 32-31,5 εκ, πάχος: 0,5 εκ.

Ερμηνεία
--------

Η έκφραση της Αθηνάς εμπνέει μελαγχολία ή λύπη. Πιθανόν επειδή η στήλη να δηλώνει επιτύμβιο μνημείο των πεσόντων στρατιωτών των μηδικών πολέμων προς υπεράσπιση της πατρίδας.

Ιστορική τοποθέτηση
-------------------

Το ανάγλυφο βρέθηκε στον αρχαιολογικό χώρο της Ακρόπολης νότια του Παρθενώνα, μεταξύ του κρηπιδώματος του ναού και του νοτίου τείχους της Ακρόπολης. Το σημείο αυτό ήταν ίσως το εργαστήριο κατασκευής γλυπτών κατά την επί Περικλέους οικοδόμηση του Παρθενώνα. Η διάσταση της Αθηνάς, το περίγραμμα των μορφών, και η διάπλαση των μελών του σώματος είναι κάλλιστα γνωρίσματα της τελειοποιημένης τέχνης. Οι πτυχές του χιτώνα δείχνουν ότι ο καλλιτέχνης δεν είναι απαλλαγμένος από την επίδραση της αρχαϊκής τέχνης. Το ανάγλυφο κατατάσσεται στου τελευταίους χρόνους του πρώτου ήμισυ του 5ου π.Χ. αιώνα.

Πηγές
-----

|  |  |
| --- | --- |
| εικονίδιο Αρχαιολογία | Πύλη Αρχαιολογία |

* Εν Αθήναις Αρχαιολογική Εταιρεία (1906). *Μνημεία της Ελλάδος*. Αθήνα: Τυπογραφείο Π. Δ. Σακελλαρίου. Ανακτήθηκε στις 10 Απριλίου 2010.
* Γκάι Ντίκινς (1881 - 1916) (1912). *Catalogue Of The Acropolis Museum Volume I Archaic Sculpture* (στα Αγγλικά). Cambridge: University Press. Ανακτήθηκε στις 10 Απριλίου 2010.
* Ισμήνη Τριαντή (1998). *Το Μουσείο Ακροπόλεως*. Αθήνα: ΟΛΚΟΣ. σελίδες 229 και 238-239. ISBN 960-7169-84-0.
Η **Ίρις Κάρτερ** ήταν Ελληνίδα υψίφωνος και καθηγήτρια μονωδίας.

Βιογραφία
---------

Γεννήθηκε στην Κέρκυρα το 1899 και ήταν κόρη του ζωγράφου Γεωργίου Σαμαρτζή. Σπούδασε τραγούδι και πιάνο αρχικά με τον Εδουάρδο Βουσολίνο στη γενέτειρά της, όπου έκανε επανειλημμένες εμφανίσεις σε καλλιτεχνικές εκδηλώσεις, κυρίως με την «Ένωση Ερασιτεχνών», της οποίας ήταν πρόεδρος η βαρονέσσα Ερνεστίνα φον Μάλοβιτς (σύζυγος του συγγραφέα Ντίνου Θεοτόκη) και γραμματέας η ποιήτρια Ειρήνη Δενδρινού. «Υπέροχο, θαυμάσιο το τραγούδι της κ. Κάρτερ. Πάθος απόδοσης, μεταπτώσεις, ένας φωνητικός θησαυρός», είχε γράψει τότε ένας γνωστός Κερκυραίος μουσικοκριτικός.
Κατόπιν συνέχισε τις σπουδές της με τον Κίμωνα Τριανταφύλλου, στο «Εθνικό Ωδείο Αθηνών». «Πρόκειται για μια μεγάλη φωνή», βεβαίωσε ο Ιωάννης Ψαρούδας στο «Ελεύθερον Βήμα» (Ιούνιος, 1937).

Στην Πάτρα, όπου έζησε για ένα μεγάλο χρονικό διάστημα ίδρυσε ιδιωτική σχολή μονωδίας, ενώ παράλληλα δίδασκε και στο εκεί παράρτημα του «Ελληνικού Ωδείου». Η τάξη της απετέλεσε φυτώριο νέων τραγουδιστών, μερικοί από τους οποίους διέπρεψαν στον μουσικό χώρο. Οι συναυλίες της Σχολής της ήταν πάντοτε ένα καλλιτεχνικό γεγονός στην Πάτρα και το σύστημα της διδασκαλίας της είχε αναγνωριστεί από τους επαΐοντες.

Η Ίρις Κάρτερ πέθανε στις 22 Ιουνίου 1994 στην Αθήνα, «αφήνοντας στη ζωή τη μνήμη της έντονης πνευματικής προσωπικότητάς της», καθώς γράφτηκε στον τύπο. Μεγάλο μέρος από τα κατάλοιπά της, βρίσκονται στα Αρχεία της «Αναγνωστικής Εταιρίας Κέρκυρας».

Πηγές
-----

* Αρχείο Αναγνωστικής Εταιρίας Κέρκυρας – Φάκελος: Ίρις N. Κάρτερ
* Εφημερίδα «Κέρκυρα», 25.2.37
* Εφημερίδα «Νεολόγος», 24.5.3
* Π. Γιοχάλας: εφ. «Ελευθερία», 27,2.48
* Δ. Φωτόπουλος: εφ. «Εθνικός Κήρυξ», 15.8.48
* Ν. Δεληγιαννάκης: εφ: Νεολόγος», 12.11.48
* Εφημ. «Πελοπόννησος», 1.7.94
* Εφημερίδα «Τα Νέα» 2.8.94
Στην Φινλανδική μυθολογία ο **Άντερο Βίπουνεν** , (*Antero Vipunen*), ήταν γίγαντας, προστάτης της βαθύτερης γνώσης και της μαγείας.

Σύμφωνα με την Καλεβάλα, τον επισκέφτηκε ο Βέινεμουινεν για να του πει τις μαγικές λέξεις της γνώσης κατασκευής των βαρκών. Όταν o Άντερο Βίπουνεν όμως αρνήθηκε, ο ήρωας μπήκε στο στομάχι του, του ζήτησε να βγει έξω αλλά αυτός αρνήθηκε ζητώντας να του πει τις μαγικές λέξεις πρώτα. Τότε ο Άντερο Βίπουνεν τραγούδησε δίνοντας στον Βέινεμουινεν τη γνώση και τη μαγεία της επιστήμης. Έτσι ο Βέινεμουινεν βγήκε από το στομάχι του και κατάφερε να κατασκευάσει τη βάρκα.

Με το ίδιο όνομα υπάρχει και θεατρικό βιβλίο του *Yrjö Karilas*.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Φινλανδική μυθολογία |
| --- |
|  |
| Θεότητες και πνεύματα | 
* Άγιαταρ
* Άκκα
* Άχτι
* Βέλλαμο
* Έγκρες
* Ίλματαρ
* Ίλμαρινεν
* Κάλμα
* Κούου
* Λόβιαταρ
* Λόουχι
* Μιελίκκι
* Ούκκο
* Πέκκο
* Πέρκελε
* Ράουνι
* Τάπιο
* Τουόνεταρ
* Τούονι
 |
|  |
| Τοποθεσίες | 
* Τούονελα
* Πόγιολα
* Καλεβάλα
 |
|  |
| Ήρωες | 
* Βέινεμουινεν
* Γιόουκαχαϊνεν
* Λέμμινκαϊνεν
* Άντερο Βίπουνεν
* Κούλλερβο
* Σάμπο
 |

 |
Ο **Αγγελίων** και ο **Τεκταίος** ήταν γλύπτες της αρχαίας Ελλάδας, των μέσων του 6ου αιώνα π.Χ. Είναι γνωστοί ως οι κατασκευαστές ενός μεγάλου αγάλματος του Απόλλωνα, στον ναό στη Δήλο. Το άγαλμα ήταν ύψους 4-5 μ. περίπου, από ξύλινο πυρήνα με επένδυση χρυσού ελάσματος («σφυρήλατον»).

Σύμφωνα με τον Παυσανία, ήταν δάσκαλοι του αγαλματοποιού Κάλλων του Αιγινήτη, ενώ οι ίδιοι ήταν μαθητές των αδελφών γλυπτών Δίποινου και Σκύλλη, από την Κρήτη. Οι δύο τελευταίοι συγκαταλέγονταν στη «Σχολή των Δαιδαλιδών».

Βιβλιογραφία
------------

* Thesaurus Linguae Graecae

Αναφορές
--------

1. ↑  Ναός του Απόλλωνος στην Δήλο, Εθνικό Ίδρυμα Ερευνών
2. ↑  Παυσανίας, Ελλάδος περιήγησις, Βιβλίο 2, Κορινθιακά, 32.5: *«μαθητὴς δὲ ὁ Κάλλων ἦν Τεκταίου καὶ Ἀγγελίωνος, οἳ Δηλίοις ἐποίησαν τὸ ἄγαλμα τοῦ Ἀπόλλωνος: ὁ δὲ Ἀγγελίων καὶ Τεκταῖος παρὰ Διποίνῳ καὶ Σκύλλιδι ἐδιδάχθησαν»*
3. ↑  Dipoenus and Scyllis, A Dictionary of Greek and Roman biography and mythology William Smith, Ed.
Η **Αδεία** ή **Αδαία** (άκμασε 4ο-3ο αι. π.Χ.) από τη Δυναστεία των Λυσιμαχιδών ήταν Ελληνίδα ευγενής. Ήταν σύζυγος τού Αυτοδίκου, ενός από τους τέσσερις σωματοφύλακες τού Φιλίππου Γ΄ Αρριδαίου (βασ. 323-317).

Βιογραφία
---------

Δεν γνωρίζουμε την καταγωγή της και είναι γνωστή μόνο από αρχαιολογικές μαρτυρίες. Ο αδελφός τού Αυτοδίκου, ο Λυσίμαχος έγινε το 306 βασιλιάς της Θράκης, το 301 της Μ. Ασίας και το 288 της Μακεδονίας. Η Αδεία και ο Αυτόδικος κατείχαν εξέχουσα θέση στην Αυλή τού βασιλιά και ήταν από εκείνους που τού έμειναν πιστοί.

Σε κάποια στιγμή της βασιλείας τού Λυσιμάχου, αυτός αφιέρωσε ένα άγαλμα της Αδείας στο ιερό τού Αμφιαράρειου στον Ωρωπό. Το γλυπτό έχει τώρα χαθεί. Πρέπει να ήταν των τελευταίων ετών της ζωής του (απεβ. το 281) και ο Λυσίμαχος το αφιέρωσε σε αναγνώριση της Αρετής και της Εύνοιας, που είχε η Αδεία.

Οικογένεια
----------

Παντρεύτηκε τον Αυτόδικο στρατιωτικό, σωματοφύλακα τού Φιλίππου Γ΄ τού Αρριδαίου και είχε τέκνα, δεν γνωρίζουμε όμως τα ονόματά τους.
Η **Pepsi** (*Πέπσι*) είναι ένα αναψυκτικό τύπου Κόλα (ένας τύπος μη αλκοολούχου αναψυκτικού με διοξείδιο του άνθρακα) που παράγεται από την εταιρεία PepsiCo (εισηγμένη στο NYSE). Ξεχωρίζει για τη γλυκύτερη γεύση του σε σχέση με τη μεγάλη του αντίπαλο Κόκα Κόλα και πωλείται στα καταστήματα, τα εστιατόρια και τις αυτόματες μηχανές πώλησης σε περισσότερες από 200 χώρες.

Ιστορία
-------

Διαφημιστική επιγραφή το 1981 στο Αντίρριο
Το αναψυκτικό πρωτοεμφανίστηκε το 1898 και μέχρι την δεκαετία του 1950 ήταν πολύ πιο φτηνό από την Κόκα Κόλα. Αργότερα την πλησίασε σε ποιότητα και τιμή πώλησης. Το όνομα *Pepsi* έγινε σήμα κατατεθέν το 1903 ενώ στο τέλος του 1910 το αναψυκτικό είχε παρουσία σε 24 πολιτείες των ΗΠΑ, χάρη στο μοντέλο της δικαιόχρησης (franchising) που εφάρμοσε ο ιδρυτής της PepsiCo, Κάλεμπ Μπράνταμ.

Συστατικά
---------

Τα κύρια συστατικά της Pepsi είναι: νερό, διοξείδιο του άνθρακα, καραμελόχρωμα, γλυκαντικές ύλες, ζάχαρη, καφεΐνη, φωσφορικό οξύ, κιτρικό οξύ, κιτρικό νάτριο..

Δραστηριότητα σε άλλους τομείς
------------------------------

Το Pepsi Smartphone είναι ένα έξυπνο κινητό που παρουσιάστηκε από την εταιρεία.

Παραπομπές
----------

1. ↑  The History of Pepsi-Cola, Soda Museum, LLC
2. ↑  Pepsi / Pepsico - ΗΒΗ ΑΒΕ Αρχειοθετήθηκε 2013-12-16 στο Wayback Machine. pepsico-ivi.gr

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Pepsi** |

* Επίσημος ιστότοπος
Η **αγγελική αρχαγγελική** με λατινική ονομασία Angelica Archangelica είναι βότανο πολυετές, ιδιαίτερα διαδεδομένη στην Ελλάδα όπου θα τη βρείτε καλλιεργημένη ήμερη αλλά και αυτοφυή, με προτίμηση σε υγρά και σκιερά εδάφη. Ανήκει στην οικογένεια των Σκιαδανθών, ενώ είναι θάμνος αρωματικός και καλλωπιστικό με πολλές θεραπευτικές ιδιότητες και καλλυντικές χρήσεις.

Οι θεραπευτικές χρήσεις της έχουν ρίζες στην Κινεζική βοτανοθεραπεία, ενώ το κατεξοχήν χρησιμοποιούμενο μέρος του φυτού για θεραπευτικούς σκοπούς είναι η ρίζα, λόγω της υψηλής περιεκτικότητας της σε κουμαρίνες και αιθέριο έλαιο, χωρίς βέβαια να απορρίπτεται η χρήση των σπόρων, με μικρότερη περιεκτικότητα.

Στη παραδοσιακή βοτανοθεραπεία, η αγγελική έχει πολλές εφαρμογές, όπως αντιμετώπιση βρογχίτιδας και κοινών κρυολογημάτων λόγω της αποχρεμπτικής δράσης της, ανακούφιση από πόνους αρθρίτιδας, ρευματισμών και φλεγμονών των αρθρώσεων λόγω της θερμαντικής και αντιφλεγμονώδους δράσης του ελαίου αλλά και του βάμματος. Η χρήση της επίσης ενδείκνυται για αντιμετώπιση κολίτιδας και στομαχικών διαταραχών και δυσπεψίας ως αφέψημα της ρίζας. 

Το αιθέριο έλαιο αγγελικής χρησιμοποιείται σε συσκευή αρωματοθεραπέιας, αλλά και σε έλαια μασάζ για τόνωση, χαλάρωση, πνευματική διαύγεια και αντιμετώπιση της μελαγχολίας.

Σε σχέση με την επιδερμίδα, η αγγελική προστατεύει από μολύνσεις, λειτουργεί καταπραϋντικά σε παθήσεις του δέρματος όπως ψωρίαση, και είναι πολύ καλό επουλωτικό. Η καλλυντική χρήση της είναι περιορισμένη σε δέρματα με έντονη ξηροδερμία με διάλυση αιθέριου ελαίου σε βάση ελαίου. 

Η κατανάλωση της αγγελικής πρέπει να γίνεται κατόπιν συνεννόησης με γιατρό. Σε καταστάσεις εγκυμοσύνης δεν πρέπει να καταναλώνεται. Η υπερκατανάλωση προκαλεί σοβαρές παρενέργειες. Η εξωτερική χρήση πρέπει να γίνεται με προσοχή καθώς η χρήση πριν την έκθεση στον ήλιο προκαλεί ερεθισμούς και πανάδες.

Πηγές
-----

* *100 Βότανα 1000 Θεραπείες, Κώστας Μπαζαίος, σελ 160 ,Εκδόσεις Διατροφή και Υγεία*
* *Πλήρης οδηγός φαρμακευτικών Βοτάνων, Penelope Ody, σελ. 110, Εκδόσεις Δημ. Κυριόπουλος*
* *Το πράσινο φαρμακείο Βοτανο θεραπείες, Dr James A. Duke, σελ. 118-297-544, Εκδόσεις Ψύχαλου*
* *Οδηγός Ανθοκομίας 1ος τόμος Αρωματικά & Φαρμακευτικά φυτά, Νικολάου Α. Κανταρτζή, Ελεύθερος τύπος*

Εξωτερικοί σύνδεσμοι
--------------------

* Αγγελική
* Botanologio.com - Αγγελική Αρχαγγελική, συλλογή δρόγης, καλλυντικές χρήσεις.
Ο **Αδείμαντος της Κορίνθου**, γιος του Ωκύτου, υπήρξε ο στρατηγός των Κορινθίων κατά τη διάρκεια της δεύτερης εισβολής του Ξέρξη στην Ελλάδα. Σε συνέλευση των στρατηγών πριν την ναυμαχία της Σαλαμίνας, αυτός και οι υπόλοιποι Πελοποννήσιοι υποστήριξαν την ιδέα να προστατεύσουν τον Ισθμό της Κορίνθου αντί να μείνουν στη Σαλαμίνα, αλλά ο Θεμιστοκλής επέμενε να μείνουν στη Σαλαμίνα.

Ο Πλούταρχος, στο έργο *Βίοι Παράλληλοι* (Θεμιστοκλής), αναφέρεται στη διαφωνία των δύο στρατηγών. Ο Αδείμαντος απαιτούσε να αποσυρθεί ο στόλος από τη Σαλαμίνα και να κατευθυνθεί στον Ισθμό της Κορίνθου, αλλά ο Θεμιστοκλής ήταν αντίθετος. Τότε, ο Αδείμαντος πρότεινε να ψηφίσουν όλοι, πλην του Θεμιστοκλή, επειδή η Αθήνα είχε καταστραφεί και ο Θεμιστοκλής θεωρήθηκε *ἄπολις* (χωρίς πόλη). Αυτό εξόργισε τον Θεμιστοκλή, ο οποίος είπε:

> ἡμεῖς τοι, εἶπεν, ὦ μοχθηρέ, τὰς μὲν οἰκίας καὶ τὰ τείχη καταλελοίπαμεν, οὐκ ἀξιοῦντες ἀψύχων ἕνεκα δουλεύειν, πόλις δ' ἡμῖν ἔστι μεγίστη τῶν Ἑλληνίδων, αἱ διακόσιαι τριήρεις, αἳ νῦν μὲν ὑμῖν παρεστᾶσι βοηθοὶ σώζεσθαι δι' αὐτῶν βουλομένοις, εἰ δ' ἄπιτε δεύτερον ἡμᾶς προδόντες, αὐτίκα πεύσεταί τις Ἑλλήνων Ἀθηναίους καὶ πόλιν ἐλευθέραν καὶ χώραν οὐ χείρονα κεκτημένους ἧς ἀπέβαλον
> 
> 
>   
> 
> 
> 
> Μετάφραση: Εμείς, ω μοχθηρέ, εγκαταλείψαμε τα σπίτια και τα τείχη μας, επειδή πιστεύουμε ότι δεν αξίζει να γίνουμε σκλάβοι για να προστατεύσουμε άψυχα πράγματα, εμείς έχουμε τη μέγιστη πόλη της Ελλάδας, στις διακόσιες τριήρεις, με τις οποίες θα απωθήσουμε τον εχθρό, αν φύγετε θα μας προδώσετε για δεύτερη φορά, και οι Έλληνες δεν θα αργήσουν να καταλάβουν ότι οι εμείς Αθηναίοι έχουμε μια ελεύθερη πόλη που δεν είναι κατώτερη από αυτή που εγκαταλείψαμε
> 
> 

Ο Ηρόδοτος, στο έργο *Ιστορίαι* αναφέρει ότι, σύμφωνα με τους Αθηναίους, ο Αδείμαντος εγκατέλειψε το στρατόπεδο στην αρχή της ναυμαχίας, αλλά οι Κορίνθιοι και οι υπόλοιποι Έλληνες το απέρριψαν. Ο γιος του Αδείμαντου, Αριστεύς (ή Αριστέας), πολέμησε ως αρχηγός των Κορινθίων στη μάχη της Ποτίδαιας.

Παραπομπές
----------

1. ↑  Ηρόδοτος, Ουρανία 5
2. 1 2  Πλούταρχος, Θεμιστοκλής 11
3. ↑  Ηρόδοτος, Ουρανία 94
4. ↑  Θουκυδίδης, Ιστορία του Πελοποννησιακού Πολέμου/Α

Πηγές
-----

* Ηρόδοτος, *Ιστορίαι*
* Πλούταρχος, *Βίοι Παράλληλοι* - Θεμιστοκλής
Η **Αγγελική - Ευφροσύνη Δημάκου-Κιάου**, είναι Ελληνίδα δικηγόρος. Έχει διατελέσει δύο φορές υπηρεσιακή υπουργός Παιδείας.

Βιογραφικά στοιχεία
-------------------

Έχει σπουδάσει νομικά στο Πανεπιστήμιο του Αμβούργου και του Γκέτινγκεν. Είναι συνταξιούχος μετά από άσκηση δικηγορίας και διδακτική σταδιοδρομία στο Πανεπιστήμιο Αθηνών. Έχει διατελέσει αντιπρόεδρος του Δικηγορικού Συλλόγου Αθηνών, του οποίου σήμερα είναι εκπρόσωπος. 

Στις 17 Μαΐου 2012, κατά τον διορισμό της  υπηρεσιακής κυβέρνησης Παναγιώτη Πικραμμένου από τον  πρόεδρο της Ελληνικής Δημοκρατίας Κάρολο Παπούλια, ανέλαβε το υπουργείο Παιδείας, Δια Βίου Μάθησης και Θρησκευμάτων μέχρι τη διενέργεια εκλογών στις 17 Ιουνίου 2012.

Στις 28 Αυγούστου 2015, κατά τον διορισμό της υπηρεσιακής κυβέρνησης Βασιλικής Θάνου από τον πρόεδρο της Ελληνικής Δημοκρατίας Προκόπη Παυλόπουλο, ανέλαβε το υπουργείο Πολιτισμού, Παιδείας και Θρησκευμάτων μέχρι τη διενέργεια εκλογών στις 20 Σεπτεμβρίου 2015

Είναι παντρεμένη με τον δημοσιογράφο και πρώην πρόεδρο της ΕΣΗΕΑ, Νίκο Κιάο.

Παραπομπές
----------

1. 1 2  Βιογραφικό Κιάου Αρχειοθετήθηκε 2012-05-19 στο Wayback Machine. από την ιστοσελίδα newsit.gr
2. ↑  In.gr, Ανακοινώθηκε η υπηρεσιακή κυβέρνηση, [Ηλ. έκδοση], 28 Αυγούστου 2015
Ο **Αδαρνάσης Ε΄**, μερικές φορές αριθμείται ως Β΄ ή Δ΄ γεωργιανά: ადარნასე Adarnase V (απεβ. το 961) από τον Οίκο των Βαγρατιδών-Ιβηρίας (μετέπειτα Γεωργίας) του κλάδου του Τάο-Κλαρτζέτι και κληρονομικός ηγεμόνας του Άνω Τάο με τους Βυζαντινούς τίτλους του μαγίστρου (945) και του κουροπαλάτη (958).

Βιογραφία
---------

Το όνομα Αδαρνάσης προέρχεται από το Μεσοπερσικό *Ādurnarsēh*, με το δεύτερο συστατικό της λέξης (*Nase*) να είναι η Γεωργιανή απόδοση του Μεσοπερσικού ονόματος *Narseh*, το οποίο τελικά προέρχεται από το Aβαστικό *nairyō.saŋya-*. Το Μεσοπερσικό όνομα *Narseh* υπάρχει και στα Γεωργιανά ως *Nerse*.  Το όνομα *Ādurnarsēh* εμφανίζεται στην Αρμενική γλώσσα ως *Atrnerseh*. 

Ο Αδαρνάσης Ε΄ ήταν γιος του μαγίστρου Βαγράτ Α΄ του Τάο και τον διαδέχθηκε ως δούκας του Tάο το 945. Ο Αδαρνάσης Ε΄, και κυρίως ο γιος του Δαυίδ Γ΄ του Τάο, επωφελήθηκαν από την αδυναμία των εξαδέλφων τους, του Οίκου των Βαγκρατιδών-Ιβηρίας του κλάδου Κάρτλι, για να επιβεβαιώσουν την επιρροή και το κύρος τους στην περιοχή.

Οικογένεια
----------

Ο Αδαρνάσης Ε΄ ήταν πιθανώς νυμφευμένος με μία κόρη του Δαβίδ Α΄ του Κλαρτζέτι, μέλους του κλάδου Κλαρτζέτι των Βαγκρατιδών-Ιβηρίας. Είχαν δύο γιους: τον 

* Δαβίδ Γ΄ και τον
* Βαγράτ Β΄, που τον ανάγκασαν να παραιτηθεί και να αποσυρθεί σε μοναστήρι.

Βιβλιογραφικές αναφορές
-----------------------

1. ↑  Chkeidze, Thea (2001). «GEORGIA v. LINGUISTIC CONTACTS WITH IRANIAN LANGUAGES». *Encyclopaedia Iranica, Vol. X, Fasc. 5*, σσ. 486–490. .
2. ↑  Rapp, Stephen H. Jr (2014). *The Sasanian World through Georgian Eyes: Caucasia and the Iranian Commonwealth in Late Antique Georgian Literature*. Routledge. σελ. 335. ISBN 978-1472425522.
Η **Graekervennen** (ο Φιλέλλην), ήταν δανική φιλελληνική εφημερίδα η οποία εκδιδόταν από το 1827 ως το 1830

Ιστορία της εφημερίδας
----------------------

Ο **Graekervennen** ήταν εβδομαδιαία εφημερίδα και κυκλοφόρησε το πρώτο της φύλλο στις 6 Νοεμβρίου 1827. Από την πρώτη της έκδοση σημειώνει κιόλας τρεις εκδόσεις. Εκδότης της εφημερίδος ήταν ο δανός αξιωματικός και με φιλολογικά, λογοτεχνικά- ποιητικά ενδιαφέροντα Frederik Wilhelm Stockfleth (1793-1849).
Συντάσσει άρθρα σχετικά με την Ελλάδα, αναπαράγει ειδήσεις από την επαναστατημένη Ελλάδα, μυθιστορήματα σε συνέχειες με σκοπό την ευαισθητοποίησή των αναγνωστών σχετικά με τα δεινά που υφίσταντο από τους Τούρκους. Απευθύνει από τις στήλες της εκκλήσεις προς την Ευρώπη.
Τα έξοδα της έκδοσης της εφημερίδος καλύπτονται από τον τυπογράφο L.J. Jacobsen που τύπωνε δωρεάν την εφημερίδα, ενώ το χαρτί το δώριζε ένας πρόσωπο της δανέζικης αριστοκρατίας που σκόπιμα ήθελε να κρατήσει την ανωνυμία του.
Η διακίνηση της εφημερίδας ήταν ευρεία παρά τις απαγορεύσεις για ανάλογου περιεχομένου έντυπα που είχαν επιβληθεί στο ταχυδρομείο από το κράτος.

Οι αναγνώστες της εφημερίδας έστελναν συνδρομές στην εφημερίδα οι οποίες αποστέλλονταν στην Ελλάδα με σκοπό την οικονομική ενίσχυση της εκπαίδευσης των Ελληνοπαίδων και τη βοήθεια των χηρών και των ορφανών του πολέμου. Τα ποσά που συγκεντρώνουν κάθε φορά τα στέλνει ο Stockfleth με τη βοήθεια των Κομιτάτων στον Εϋνάρδο και αυτός στον Καποδίστρια.
Οι συνδρομητές είναι διαφόρων ηλικιών και κοινωνικών τάξεων σύμφωνα με τους ονομαστικούς καταλόγους των συνδρομητών της εφημερίδας: από ένα μικρό αγόρι που προσέφερε το χαρτζιλίκι του μέχρι τον ίδιο τον διάδοχο του Δανικού θρόνου, Christian.
Η εφημερίδα έπαψε να εκδίδεται στις 12 Ιανουαρίου 1830 καθώς διαπίστωνε πως οι Έλληνες είχαν πια πετύχει τον αντικειμενικό στόχο του αγώνα τους που ήταν η δημιουργία ανεξάρτητου κράτους.

Πηγές
-----

* Αριστέα Παπανικολάου- Κρίστενσεν, Το Φιλελληνικό κίνημα στη Δανία, εκδ. Ιστορική και Εθνολογική Εταιρεία της Ελλάδος, Αθήνα, 2010, σελ.65-72
Η **αγωγιμότητα** αποτελεί μία από τις χαρακτηριστικές ιδιότητες της ύλης με την οποία και προσδιορίζεται η ευκολία ή δυσκολία της διάδοσης μέσα σ΄ αυτή των διαφόρων μορφών ενέργειας. 

Η αγωγιμότητα συνεπώς συνδέεται με την αντίσταση που παρουσιάζει η ύλη στη ροή ενέργειας, η οποία και εξαρτάται και από τις απώλειες που μπορεί να παρατηρηθούν λόγω μετατροπής της αρχικής σε άλλες μορφές ενέργειας μέσα στο ίδιο υλικό. Εξ αυτού του λόγου αναγκαία κρίνεται και η μελέτη της δομής και των ιδιοτήτων των υλικών. Σημαντικότερες αγωγιμότητες που χρησιμοποιούνται σήμερα στη τεχνολογία και ιδιαίτερα στον υπολογισμό κατασκευής μονώσεων είναι η ακουστική αγωγιμότητα (διάδοση του ήχου), η ηλεκτρική αγωγιμότητα (διάδοση ρεύματος) και η θερμική αγωγιμότητα (διάδοση θερμότητας).

Επίσης ιδιαίτερη μελέτη γίνεται στις επιμέρους έρευνες: 

* αγωγιμότητα στερεών, την
* αγωγιμότητα αερίων, και την
* αγωγιμότητα ηλεκτρολυτών

Δείτε επίσης σχετικά με την ηλεκτρική αγωγιμότητα
-------------------------------------------------

* Υπεραγωγιμότητα
* Ηλεκτρονική αγωγιμότητα
* Αγωγιμότητα διαλυμάτων
* Διαμόρφωση αγωγιμότητας
* Ζώνη αγωγιμότητας
* Αγωγιμομετρία
* Αγωγιμόμετρο
Η **Hrvatska elektroprivreda** (Όμιλος HEP) είναι μια εθνική εταιρεία ηλεκτρικής ενέργειας στην Κροατία που ασχολείται με την παραγωγή, μεταφορά και διανομή ηλεκτρικής ενέργειας για περισσότερο από έναν αιώνα, καθώς και με την παροχή θερμότητας και τη διανομή αερίου τις τελευταίες δεκαετίες. Ο όμιλος HEP διοργανώνεται με τη μορφή εταιρείας συμμετοχών με αριθμό θυγατρικών εταιρειών.

Ιστορία
-------

Η HEP υποστηρίζει ότι είναι η παλαιότερη ηλεκτρική εταιρεία που διανέμει εναλλασσόμενο ρεύμα, από την ίδρυσή της το 1895, όταν χτίστηκε το πρώτο εργοστάσιο υδροηλεκτρικής ενέργειας Γιαρούγκα, μόνο τρεις ημέρες μετά το εργοστάσιο ηλεκτροπαραγωγής Άνταμς στους καταρράκτες του Νιαγάρα.

Δομή
----

Η μητρική εταιρεία του Ομίλου HEP, η HEP d.d. εκτελεί τη λειτουργία της εταιρικής διαχείρισης του Ομίλου HEP.

Η παραγωγή μεταβιβάζεται σε δύο θυγατρικές: την HEP Proizvodnja d.o.o. η οποία ασχολείται με την πλειονότητα των μονάδων παραγωγής και την TE Plomin d.o.o. η οποία είναι συνιδιοκτησία της HEP και της RWE Power, και εκμεταλλεύεται το εργοστάσιο ηλεκτροπαραγωγής Πλόμιν. Η HEP κατέχει επίσης το 50% του πυρηνικού σταθμού Κρσκο στη Σλοβενία.

Η HEP Operator prijenosnog sustava d.o.o. (HEP OPS, Ελληνικά: Διαχειριστής Συστήματος Μεταφοράς HEP) και η HEP Operator distribucijskog sustava d.o.o. (HEP ODS, Ελληνικά: Διαχειριστής Συστήματος Διανομής HEP) είναι οι φορείς παροχής δημόσιων υπηρεσιών μεταφοράς και διανομής ηλεκτρικής ενέργειας, αντίστοιχα, για τις ανάγκες των συμμετεχόντων στην κροατική αγορά.

Η HEP ODS είναι επίσης υπεύθυνη για τον εφοδιασμό των πελατών με το τέλος ρεύματος, ενώ η παροχή στους επιλέξιμους πελάτες (βιομηχανία και επιχειρήσεις) εμπίπτει στη δικαιοδοσία της HEP Opskrba d.o.o*.*

Άλλες επιχειρηματικές δραστηριότητες περιλαμβάνουν: τη τηλεθέρμανση (HEP Toplinarstvo d.o.o), τη διανομή φυσικού αερίου (HEP Plin d.o.o), την ενεργειακή απόδοση (HEP ESCO d.o.o), την προστασία του περιβάλλοντος με έμφαση στη διαχείριση των αποβλήτων (APO d.o.o), τις ανανεώσιμες πηγές ενέργειας (HEP Obnovljivi izvori energije d.o.o), την εκπαίδευση και την κατάρτιση (HEP Nastavno-obrazni centar) και τον ελεύθερο χρόνο και την αναψυχή (HEP Odmor i rekrerecija d.o.o).

Δείτε επίσης
------------

* Ευρωπαϊκό Δίκτυο Λειτουργών Συστημάτων Μεταφοράς Ηλεκτρικού Ρεύματος

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Ιουνίου 2016. Ανακτήθηκε στις 17 Απριλίου 2018.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Απριλίου 2016. Ανακτήθηκε στις 17 Απριλίου 2018.
3. 1 2 3  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Ιουνίου 2016. Ανακτήθηκε στις 17 Απριλίου 2018.

Εξωτερικοί σύνδεσμοι
--------------------

* Company website

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 125271128
* LCCN: no2007124219

 |

 |